CELEX: 31982D0360
Language: el
Date: 1982-05-14 00:00:00
Title: 82/360/EOK: Απόφαση τής Επιτροπής τής 14ης Μαΐου 1982 περί εγκρίσεως προγράμματος γιά τή μεταποίηση καί τήν εμπορία τού σκληρού σίτου στίς κεντρικές καί νότιες περιοχές τής Ιταλίας σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην ιταλική γλώσσα είναι το μόνο αυθεντικό)

Avis juridique important

|

31982D0360

82/360/EOK: Απόφαση τής Επιτροπής τής 14ης Μαΐου 1982 περί εγκρίσεως προγράμματος γιά τή μεταποίηση καί τήν εμπορία τού σκληρού σίτου στίς κεντρικές καί νότιες περιοχές τής Ιταλίας σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 159 της 10/06/1982 σ. 0039 - 0039

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 14ης Μαΐου 1982  περί εγκρίσεως προγράμματος για τη μεταποίηση και την εμπορία του σκληρού σίτου στις κεντρικές και νότιες περιοχές της Ιταλίας σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην ιταλική γλώσσα είναι το μόνο αυθεντικό)  (82/360/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι η ιταλική κυβέρνηση ανακοίνωσε, στις 8 Φεβρουαρίου 1982, το πρόγραμμα για τη μεταποίηση και την εμπορία του σκληρού σίτου στις περιοχές Toscana, Marche, Lazio, Abruzzi, Molise, Campania, Basilicata, Puglia και Calabria·  ότι το πρόγραμμα αφορά τη δημιουργία και τον εκσυγχρονισμό των εγκαταστάσεων αποθεματοποιήσεως του σκληρού σίτου για τη βελτίωση της ποιότητας των σιτηρών και την καλύτερη χωροταξική οργάνωση των εγκαταστάσεων, καθώς και τη βελτίωση του εισοδήματος των παραγωγών· ότι το ανωτέρω πρόγραμμα αποτελεί, επομένως, ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιέχει επαρκώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία καταδεικνύουν ότι οι στόχοι του άρθρου 1 του κανονισμού μπορούν να επιτευχθούν στον τομέα αυτό· ότι η προβλεπόμενη προθεσμία για την εκτέλεση του προγράμματος δεν υπερβαίνει το χρονικό διάστημα που αναφέρεται στο άρθρο 3 παράγραφος 1 περίπτωση ζ του κανονισμού αυτού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα για τη μεταποίηση και την εμπορία του σκληρού σίτου στις κεντρικές και νότιες περιοχές της Ιταλίας, το οποίο ανακοινώθηκε από την ιταλική κυβέρνηση στις 8 Φεβρουαρίου 1982, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στην Ιταλία.  Έγινε στις Βρυξέλλες, στις 14 Μαΐου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.